simillima, niti posset. Shawii etiam Lidmecie vocem in hanc disquisitionem cadere et forsan 
ex el Idma derivandam esse innuerim. 
Pilorum vortices contrarium pilum efficientes, quos apud Orygem cum Plinio Pallas 
inter graves Antiloparum specificos characteres habuit, quos vero Cfeorgius Cuvier in adno- 
tationibus ad Plinium pluribus speciebus maioribus communes esse statuit, Li chtenstein, 
hoc ipso nostro specimine ductus, variare censuit. De quo ad Orygem plura diximus. 
De Antiloparum colore interdum, pilorum imminuta auctave magnitudine, in eodem indi- 
viduo variante apud Addacem verba fecimus. Memorabilis apud hanc Damam status iuvenilis 
est, qui longiore pilo frontis maculam rufam offert, quae decrescente illo evanescit. Contrarium 
casum apud Addacem esse demonstravimus, ubi, deficiente longiore pilo, hinnulis seu subulonibus 
frontis macula nigricans deficit, quae, crescente pilo, in adultis emergit. 
Berolini Augusto 1832. 
